**ПОКАНА**

**УВАЖАЕМИ Г-НE/ Г-ЖО,**

Имаме удоволствието да Ви поканим да участвате в организирано от нас събитие на тема: **„Стратегии и инструменти за ограничаване на агресивното поведение в училище“.** Целта на конференциятае да се представят и предоставят за безплатно ползване помощни материали в подкрепа на борбата с агресията в училище.

Събитието е посветено на разпространение на резултатите по проект: “*Насилието в детството и юношеството: оценка, превенция и преодоляване – AVCA (2018-1-BG01-KA201-047853)“,* финансиран по програма “Еразъм +” на Европейската комисия.

Конференцията ще се проведе на **02.10.2020 г.** (петък) в гр. Бургас, културен център „Морско казино“, зала "Георги Баев".

Начален час за регистрация на участниците: **14:30 часа**

Час на официалното откриване: **15:00 часа**

Час на официалното закриване: **18:00 часа**

В събитието ще вземат участие експерти от България и Белгия, а гост-лектор ще бъде Константин Томанов – секретар на Централната комисия за борба срещу противообществените прояви на малолетните и непълнолетните. Програмата на събитието включва тематични презентации, свързани с оценка и превенция на насилието в училище, предотвратяване на кибертормоза, стратегии и добри практики за борба с агресивното поведение сред учениците и подкрепа на приобщаващото образование.

Организатор e Национална асоциация на работещите с хора с увреждания, гр. Пловдив.

В допълнение ще бъдат обсъдени възможности за насърчаване на сътрудничеството между специалистите, работещи с деца и юноши.

Моля да потвърдите Вашето присъствие до **28-ми септември 2020г**., за да Ви предвидим като наш гост. Потвърждението си изпратете на електронна поща: info@narhu.org. При необходимост може да се свържете с нас на телефонен номер: **0888 873603.**

**За нас, в качеството ни на организатори на събитието, ще бъде удоволствие да сте наш гост!** Уверяваме Ви, че то ще се проведе при спазване на всички противоепидемични мерки, а всеки участник ще получи индивидуален конферентен пакет и сертификат за участие.

**С уважение,**

***Екипът на проект „AVCA ”***